**ELŐTERJESZTÉS**

**Körmend Város Önkormányzata Képviselő-testülete 2018. december 19-i ülésére**

**Tárgy:** 107/2018. (X. 25.) határozat módosítása

**Tisztelt Képviselő-testület!**

A 2018. októberi ülésen ismertetésre került az, hogy a Nyugat-dunántúli Vízügyi Igazgatóság árvízvédelmi projektet valósít meg a Rába mentén, Körmend területén is, amely végett önkormányzati tulajdonú ingatlanok megvételére is szükség van.

2018. december 3-án a kisajátításokkal megbízott ügyvédi iroda képviselője kereste fel az Önkormányzatot, és jelezte azt, hogy az egyik ingatlan esetében elírás történt a szakértői véleményben:

A körmendi 4182/1 hrsz-ú, zártkerti művelés alól kivett terület megjelölésű, 4159 m2 kiterjedésű ingatlan esetében nem 19 m2 területre, hanem 190 m2 területre van szükség a projekt megvalósításához.

Az ingatlan zártkerti művelés alól kivett terület megjelölésű. A szakértői fajlagos m2 érték alapján a vételi ajánlat ennek megfelelően a 190 m2-nyi terület vonatkozásában 496.090 Ft.

Kérem a Testületet, hogy módosítsa a határozatát.

**HATÁROZATI JAVASLAT**

Körmend Város Önkormányzata Képviselő-testülete a 107/2018. (X. 25.) határozatát az alábbiak szerint módosítja:

„Körmend Város Önkormányzata Képviselő-testülete tudomásul veszi azt, hogy a Nyugat-dunántúli Vízügyi Igazgatóság a Rába-völgy projekt keretében, adásvétellel tulajdonba kívánja venni a projekt megvalósításához az alábbi ingatlanok alábbi területrészeit:

1. körmendi 4688 hrsz-ú, kivett strandfürdő megjelölésű, 4225 m2 kiterjedésű ingatlan 49 m2 területét
2. körmendi 4182/1 hrsz-ú, zártkerti művelés alól kivett terület megjelölésű, 4159 m2 kiterjedésű ingatlan 190 m2 területét.

A Képviselő-testület akként fogadja el a fenti ingatlanok fenti ingatlanrészeire tett vételi ajánlatot (amely a körmendi 4688 hrsz-ú, kivett strandfürdő megjelölésű, 4225 m2 kiterjedésű ingatlanból kisajátítandó 49 m2 terület esetében 160.867 Ft., míg a körmendi 4182/1 hrsz-ú, zártkerti művelés alól kivett terület megjelölésű, 4159 m2 kiterjedésű ingatlanból kisajátítandó 190 m2 terület esetében 496.090 Ft.), hogy amennyiben az értékesítést ÁFA is terheli, abban az esetben az ingatlanrészek eladási ára

1. a körmendi 4688 hrsz-ú, kivett strandfürdő megjelölésű, 4225 m2 kiterjedésű ingatlanból kisajátítandó 49 m2 terület esetében 160.867 Ft. + 27% ÁFA
2. a körmendi 4182/1 hrsz-ú, zártkerti művelés alól kivett terület megjelölésű, 4159 m2 kiterjedésű ingatlanból kisajátítandó 19 m2 terület esetében 496.090 Ft. + 27% ÁFA.

A Képviselő-testület felhatalmazza a Polgármestert az adásvételi szerződések megkötésére.

Körmend, 2018. 12. 04.

**Bebes István**

**polgármester**